open-index/open-wikipedia-markdown huggingface dataset:
Elşən Rüstəmov

**Elşən Mərdan oğlu Rüstəmov** () — Azərbaycanın teatr və kino aktyoru, Azərbaycanın əməkdar artisti (2012).

## Həyatı
Elşən Mərdan oğlu Rüstəmov 22 yanvar 1971-ci ildə Masallı rayonunda müəllim ailəsində anadan olub. Orta məktəbi həmin rayonun Babaser kəndində oxumuşdur.

1988-ci ildə Moskvada Tikinti Məktəbinə daxil olub. İncəsənət İnstitutunun dram və kino aktyorluğu fakültəsində təhsil alıb (1990–1995). Orada Rafiq Atakişiyev, Oqtay Salamov, Rafiq Əzimov, Lütfi Məmmədbəyli və Bəxtiyar Xanızadə kimi sənətkarlardan dərs almışdır.

1993-cü ildən Gənc Tamaşaçılar Teatrında işləyir. İndiyə qədər bu teatrda səhnələşdirilən 50-yə yaxın tamaşada rol alıb.

Eyni zamanda digər teatrların da səhnələrində çıxış edib. Dublyaj işi ilə məşğuldur. Evlidir.

## Mükafatları
9 may 2012-ci il tarixdə "Azərbaycan Respublikasının əməkdar artisti" fəxri adına, 9 may 2018-ci ildə, 10 may 2019-cu ildə, 7 may 2020-ci ildə, 10 may 2022-ci ildə, 6 may 2023-cü ildə və 9 may 2024-cü ildə Prezident Mükafatına layiq görülmüşdür.

## Teatr səhnəsindəki rolları

### Azərbaycan Dövlət Gənc Tamaşaçılar Teatrı

### Azərbaycan Dövlət Akademik Milli Dram Teatrı

## Filmoqrafiya
# Etiraf (film, 1992) — rol: Azad
# Fəryad (film, 1993) — rol: Ağ atlı oğlan
# İtkin gəlin (film, 1994) — rol: Elməddin
# Özgə vaxt (film, 1996) — rol: Orxan
# Nə gözəldir bu dünya... (film, 1999) — rol: Emin
# Yanmış körpülər (film, 2007) — rol: Şahin
# Sonuncu şahid (film, 2004)
# Mənim üçün varsan (film, 2005)
# Məhkumlar (film, 2006) — rol: Ramiz Hüseynov
# Qızlar (film, 2007) — rol: Adil
# Seçilən (film, 2008) — rol: Əli Talıbov
# Günaydın, mələyim! (film, 2008) — rol: Mədinənin əri
# Gürzə (2008)
# Aşiqlər (film, 2008) — rol: Xosrov bəy Cavanşir
# Boyunbağı
# Hökmdarın taleyi (film, 2008) — rol: Sisianovun tərcüməçisi/film səsləndirən: Saday bəy(Əli Cəfərov)
# Ölüm növbəsi (film, 2009)
# İstanbul reysi (film, 2010) — rol: Murad
# Əlavə təsir (film, 2010) — rol: İsmayıl Ələkbərov
# Qaranlıqlar çiçəyi (teleserial, 2011)
# Ləyaqət hücrəsi (film, 2011)
# Səhərə inan... (film, 2011)
# Şəbəkə (film, 2011)
# Mayak (film, 2012)
# Sirr (serial, 2012)
# Döngələr (teleserial, 2012)
# Dərvişin qeydləri (film, 2013) — film səsləndirən: Şikarçı Qurban (Cavanşir Hadıyev)
# Bir ailəm var (teleserial, 2013)
# İnikas (film, 2014)
# 2 ömür (film, 2016-2017) (bədii serial) (rol: Sahib)
# Zamanla yaşayan sənətkar. Cahangir Zeynalov (film, 2016)
# Könül mahnıları. Bəstəkar Tofiq Quliyev (film, 2016)
# Sadəcə sev (film)
# Bir zamanlar Şəkidə (film, 2017) () rol: İzzət
# Qara dəlik (film, 2017)
# Laləli saray (serial, 2017)
# Son nəfəsədək (film, 2018)
# Qanun keşikçiləri (film, 2020)
# Əli və Nino (film, 2015) — film səsləndirən: Qoçu (Pərviz Məmmədrzayev)
# Əqrəb mövsümü (teleserial, 2022)
# Cənnət yuxusu (film, 2025) — *[[Mirzə Qədim İrəvani]]*
# 30 il sonra vurulan qol (film, 2025)

## İstinadlar

## Xarici keçidlər
* https://news.milli.az/culture/83494.html
* Elşən Rüstəmov: "Qonorar söhbəti eləyəndə əsəbiləşirəm" 
* Gəncədə "Sadəcə sev" filminin təqdimatı keçirilib (Kepez Tv)
* "Qərara gəlmişdik ki, hamımız manqurt obrazında olaq" — Əməkdar artist — Müsahibə — Foto
Ramiz Məlik

**Ramiz Məlik** (tam adı: *Ramiz Ağarza oğlu Məlikov*; ) — Azərbaycan teatr və kino aktyoru, Azərbaycan Respublikasının xalq artisti (1998), Azərbaycan SSR Dövlət mükafatı laureatı (1984).

## Həyatı
Ramiz Məlikov 4 avqust 1943-cü ildə Bakıda doğulub. 1961-ci ildə sənədlərini hazırkı Neft Akademiyasına versə də, qəbul oluna bilmir. 1963-cü ildə Mirzağa Əliyev adına Azərbaycan Dövlət Teatr İnstitutunun dram və kino aktyorluğu fakültəsinə daxil olub. Rza Təhmasibdən, Tofiq Kazımovdan, Məlik Dadaşovdan dərs alıb. 1967-ci ildə həmin ali təhsil ocağının məzunu olub.

1967-ci ildə Akademik Milli Dram Teatrının truppasına aktyor götürülüb. Aktyorluq etməklə yanaşı, Əkrəm Əylislinin "Yastı təpə" (quruluşçu rejissor Tofiq Kazımov), Leonard Frankın "Yad adam" (quruluşçu rejissor Oruc Qurbanov), İlyas Əfəndiyevin "Xurşidbanu Natəvan" (quruluşçu rejissor Mərahim Fərzəlibəyov) və s. pyeslərinin tamaşaya hazırlanmasında rejissor və rejissor assistenti kimi çalışıb.

Ramiz Məlik Azərbaycan Dövlət Televiziyasının hazırladığı Ənvər Məmmədxanlının "Şərqin səhəri" (Bəhruz), Əlibala Hacızadənin "İnanmırsansa…"(Adil) , Nəriman Həsənzadənin "Kimin sualı var?" (Ədalət) və s. əsərlərin tamaşalarında oynayıb.

Ramiz Məlik 14 Dekabr 2023-cü ildə 80 yaşında vəfat edib. İkinci Fəxri Xiyabanda dəfn olunub.

## Mükafatları
Ramiz Məlik 1984-cü ildə Azərbaycan SSR Dövlət mükafatına layiq görülüb. 1 dekabr 1982-ci ildə "Azərbaycan SSR əməkdar artisti", 24 may 1998-ci ildə isə "Azərbaycan Respublikasının xalq artisti" fəxri adları ilə təltif olunub. Azərbaycan Teatr Xadimləri İttifaqının təsis etdiyi "Sənətkar" medalına, 2010-cu ildə isə Cəfər Cabbarlı mükafatına layiq görülüb.

29 oktyabr 2019-cu ildə Azərbaycanda teatr sənətinin inkişafındakı xidmətlərinə görə "Şöhrət" ordeni ilə təltif olunub. Prezident təqaüdçüsü olmuşdur.

14 avqust 2023-cü ildə  Azərbaycan Respublikasının Prezidenti İlham Əliyev tərəfindən Azərbaycanda teatr sənətinin inkişafında uzunmüddətli səmərəli fəaliyyətinə görə “Azərbaycan Respublikası Prezidentinin fəxri diplomu” ilə təltif edilib.

## Teatr səhnəsindəki rolları
* Marsel ("Hamlet", Uilyam Şekspir),
* Aqşin ("Od gəlini", Cəfər Cabbarlı),
* Barat ("Almaz", Cəfər Cabbarlı),
* Leytenant ("Mahnı dağlarda qaldı", İlyas Əfəndiyev),
* Mikayılov ("Xurşidbanu Natəvan", İlyas Əfəndiyev),
* Mayis ("Sevgililərin cəhənnəmdə vüsalı", İlyas Əfəndiyev),
* Teymur ("Yastı təpə", Əkrəm Əylisli),
* Valter ("Yad adam", L. Frank),
* Arif ("İblis", Hüseyn Cavid),
* Jan ("Dəfn edilməmiş ölülər", J. P. Sartr),
* Toğrul ("Atabəylər", Nəriman Həsənzadə),
* Antoni ("Kölgələrin oyunu", Y. Edlis),
* Katib ("Gecə döyülən qapılar", Nəbi Xəzri),
* Dulu Xaqan ("Özümüzü kəsən qılınc", Bəxtiyar Vahabzadə),
* Vilyams ("Kəllə", Nazim Hikmət),
* Qaçaq Süleyman ("Dirilən adam", İsmayıl Şıxlı),
* İvanov ("Yaşar", Cəfər Cabbarlı).

## Filmoqrafiya

## İstinadlar

## Mənbə
Ramiz Məlikov

## Xarici keçidlər
* Səda — "Qürbətdən gələn məktublar" tamaşası təqdim edilib (23.06.2016)
Ayşad Məmmədov

**Ayşad Məmmədov** (tam adı: *Ayşad Kamal oğlu Məmmədov*; ) — Azərbaycan teatr və kino aktyoru, Azərbaycan Respublikasının əməkdar artisti (2000).

## Həyatı
Ayşad Kamal oğlu Məmmədov 6 dekabr 1954-cü ildə Mərdəkanda anadan olub. İncəsənət İnstitutunun dram və kino aktyorluğu fakültəsində (1978–1982) təhsil alaraq, Nəsir Sadıqzadə və Vaqif Abbasov kimi sənətkarlardan sənətin sirlərini öyrənmişdir. Şəki Teatrında (1982–1989) çalışıb. 1989-cu ildən etibarən Gənclər Teatrında aktyor kimi fəaliyyət göstərib. 2011-ci ildən Azərbaycan Dövlət Akademik Milli Dram Teatrında aktyor kimi çalışır.

## Akademik Milli Dram Teatrındakı fəaliyyəti
Teatrda işlədiyi müddətdə bir çox rollar oynamışdır. Onun yaratdığı Romeo, Malkolm, Pek, Laert (V. Şekspir "Romeo və Cülyetta", "Maqbet", "Yay gecəsində yuxu", "Hamlet"), Müsyö Jordan (M. F. Axundov "Müsyö Jordan və dərviş Məstəli şah"), Aydın (C. Cabbarlı "Aydın"), İsgəndər (C. Məmmədquluzadə "Ölülər"), Təlxək (M. F. Axudov "Ox və hədəf"), Kral (Q. Qorin "Aktyor və kral"), Padşah (Anar "Yaxşı padşahın nağılı"), cəllad ("Generalın son əmri", Vaqif Səmədoğlu), Ocaqqulu ("Almaz", Cəfər Cabbarlı), Toğrul ("Qətibə İnanc", Məmməd Səid Ordubadi), kişi ("Bir, iki, bizimki", Kamal Abdulla), Belekurov ("Yaşar", Cəfər Cabbarlı) kimi obrazları aktyorun rəngarəng yaradıcılıq palitrasının nümunələrindəndir.

## Mükafatları
Əməkdar artist (2000), prezident mükafatçısıdır. 6 may 2015-ci ildə, 6 may 2016-cı ildə, 1 may 2017-ci ildə, 7 may 2020-ci ildə, 7 may 2021-ci ildə, 10 may 2022-ci ildə, 9 may 2024-cü ildə və 8 may 2025-ci ildə Prezident Mükafatına layiq görülmüşdür. 2017-ci ildə Cəfər Cabbarlı mükafatına layiq görülmüşdür. 7 avqust 2017-ci ildə Varnada keçirilən Beynəlxalq Monotamaşalar Festivalında "İuda" tamaşasındakı İuda roluna görə mükafat və diploma layiq görülüb.

## Filmoqrafiya
# Ailə (film) — qaçqının tanışı
# Altı nömrəli palata (film, 1994)
# Bəxt üzüyü (film, 1991)
# Güllələnmə təxirə salınır!... (film, 2002)
# Bir anın həqiqəti (film, 2003)
# Həsrətli gözlərin rəsmi (film, 2003)
# Oyun (film, 2003)
# Yanmış körpülər (film, 2007)
# "Moskva-Bakı" qatarı (film, 2005)
# Yalan (film, 2005)
# Məhkumlar (film, 2006)
# Sirat körpüsü (film, 2007)
# Günaydın, mələyim! (film, 2008)
# Evləri göydələn yar (film, 2010)
# İstanbul reysi (film, 2010)
# Qayınana (film, 2011)
# Qağayı (teleserial, 2012)
# Sübhün səfiri (film, 2012)
# Tək olanda qorxma... (teleserial, 2013)
# Çaqqal nəfəsi (teleserial, 2013)
# Qanun naminə (teleserial, 2013)
# Xeyirlə şərin rəqsi (film, 2015)
# Əbədi ezamiyyət (film, 2016)
# Postskriptum (film, 2016)
# Cehizsiz gəlinlər (teleserial, 2016)
# Pərdə (film, 2016)
# Don Marleone (film, 2017)
# İmtahan (teleserial, 2017) — Zeynal
# Ata ocağı (teleserial, 2017) — Nəsimi
# Sənin sevdiyin musiqi (film, 2019) — Arif
# Sən demə (film, 2020)
# Məryəm (film, 2022)
# Mən burdayam, İlahi!

## İstinadlar
Sadıq Elcanlı

**Sadıq Elcanlı** (*Sadıq Qurbanqulu oğlu İbrahimov*) — ssenari müəllifi, kino redaktoru.

## Həyatı
Sadıq Elcanlı 12 yanvar 1956-cı ildə Dəvəçinin Surra kəndində anadan olub. Universitetin flologiya fakültəsində təhsil alıb (1974-1979). 1980-ci ildən Azərbaycan Dövlət Televiziya və Radio Verilişləri şirkətində işləyir, ədəbiyyat və incəsənət redaksiyasında baş redaktordur. "Sirli səsin sorağı", "Əbədi sevginin xatirələri" povest və hekayələr kitabının müəllifi, əməkdar jurnalistdir. 2016-cı ildə Cəfər Cabbarlı mükafatına layiq görülmüşdür.

6 noyabr 1992-ci ildə Azərbaycan  Respublikasının  Prezidenti Əbülfəz Elçibəy tərəfindən  **“Azərbaycan Respublikasının əməkdar jurnalisti”** fəxri adına layiq görülüb

## Filmoqrafiya
# Abbas Səhhət (film, 2007) (qısametrajlı sənədli film) (AzTV) — ssenari müəllifi
# "Atikva" ümid deməkdir (film, 1994)
# Avşarlar (film, 1996)
# Bəsdir, ağlama! (film, 1999)
# Bir ömrün xatirəsi (film, 2007)
# Böyük ömrün davamı (film, 2007)
# Dahi qurucu (film, 2009)
# Dünya bir pəncərədir (veriliş, 2007)
# Etnoqrafik etüdlər (film, 1996)
# Ey, Vətən! (film, 1995)
# Əbədi zirvə (film, 1998)
# Əbədiyyət ünvanı (film, 2004)
# Güllələnmiş heykəllər (film, 2002)
# Hacı Arif (film, 1995)
# Heydər Əliyev və Azərbaycan dili (film, 1997)
# Xilaskar. I film (film, 2003)
# Xilaskar. II film (film, 2003)
# İşğal (film, 1994)
# Kamil (film, 1997)
# Qanlı Bakı (film, 1994)
# Qisas günü (film, 1993)
# Qobustan (film)
# Mətbuat fədaisi (film, 2007)
# Novruz (film, 1995)
# Olacağa çarə yoxdur (film, 2003)
# Pirə qayıdan yol (film, 1994)
# Səhnəmizin Yaşarı (film, 1996)
# Səni axtarırıq... (film, 2013)
# Sirli salnamələr (film, 1995)
# Şeirin xəzrisi (film, 2000)
# Təlatüm (film, 2006)
# Tikdim ki, izim qala (film, 1997)
# Tikdim ki, izim qala. II film (film, 1997)
# Tikdim ki, izim qala. III film (film, 1998)
# Üç zirvənin fatehi (film, 2008)

## İstinadlar

## Mənbə
* Elcanlı, S. “Sözün işığında gördüklərim”//Olaylar.- 2016.- 8 yanvar.- S.9.
* Familqızı, N. Onun sənət dünyası: Sadıq Elcanlı – 60 //Olaylar.- 2016.- 9-11 yanvar.- S.11.
* Nəcəfoğlu, N. Sadıq Elcanlının 60 yaşına //525-ci qəzet.- 2016.- 12 yanvar.- S.7.
* Sadıq Elcanlı – 60: Azərbaycan Yazıçılar Birliyinin təbriki //Ədəbiyyat qəzeti.- 2016.- 9 yanvar.- S.24.
* Sözün güneyləri çağırır məni...: Sadıq Elcanlı – 60: //İki sahil.- 2016.- 7 yanvar.- S.12; Olaylar.- 2016.- 7 yanvar.- S.9; 525-ci qəzet.- 2016.- 7 yanvar.- S.4.
* Şəmsizadə, N. Mifdən qədim adam: Sadıq Elcanlı – 60  //Ədəbiyyat qəzeti.- 2016.- 9 yanvar.- S.24.
Roza Tağıyeva

**Roza Murtuza qızı Tağıyeva** — Azərbaycan televiziya diktoru, Azərbaycan Respublikasının xalq artisti (1991).

## Həyatı
Roza Murtuza qızı Tağıyeva 1942-ci ildə Ağcabədi rayonunda anadan olmuşdur. Atası Tağıyev Murtuza Allahverdi oğlu əslən Ağcabədinin Mehrablı kəndindəndir. Prokurorluq orqanlarında çalışdığından həmin illərdə Ağcabədidə, sonra isə Tərtər rayon Prokurorluğunda müstəntiq işləmişdir.

Roza Tağıyeva 1949-cu ildə Tərtər rayonunda orta məktəbin birinci sinfinə getmiş, orta təhsilini 1959-cu ildə tamamlamışdır. Elə həmin il Azərbaycan Dövlət Xarici Dillər Universitetinin (keçmiş Azərbaycan Dillər İnstitutunun) Rus dili fakültəsinə daxil olmuşdur. Ancaq orta məktəb illərindən həmişə tədbirlərdə bədii qiraətlə çıxış etməsi, natiqlik qabiiliyyəti gənc Rozanın həyat fəaliyyətini başqa səmtə yönəldir.

1962-ci ildə Azərbaycan Dövlət Teleradio Şirkəti tərəfindən keçiirilən diktor müsabiqəsində Roza Tağıyeva uğur qazanır. Ona görə də üçüncü kursdan diktor kimi Dövlət Televiziya və Radio Komitəsində işə qəbul olunur. Həmin vaxtdan bu vaxta kimi Roza Tağıyeva yenə də Azərbaycan Dövlət Teleradio Şirkəti ilə əməkdaşlıq edir.

## Təltif və mükafatları
* "Azərbaycan Respublikasının xalq artisti" fəxri adı — 4 may 1991
* "Azərbaycan SSR əməkdar artisti" fəxri adı — 30 dekabr 1981
* Azərbaycan Respublikası Prezidentinin fərdi təqaüdü — 11 iyun 2002
* 1-ci dərəcəli “Əmək” ordeni — 21 iyul 2025

## Filmoqrafiya
* Həsir (film, 1985)
* Qabil (film, 2001)
* Mədəniyyət salnaməsi (film, 2001–2004)
* Bir ömrün xatirəsi (film, 2007)
* Tanrı payım, telli sazım (film, 2007)
* Xalqın aktrisası. Nəcibə Məlikova (film, 2015) 7. Qayınana (film, 1978) — Televizordakı diktor

## İstinadlar
Vaqif Səmədoğlu

**Vaqif Səmədoğlu** (Vaqif Səməd oğlu Vəkilov; ) — şair, dramaturq, publisist, Azərbaycan Yazıçılar Birliyinin üzvü (1970), Azərbaycan SSR əməkdar incəsənət xadimi (1989), Azərbaycanın xalq şairi (1999), Azərbaycan Respublikası Milli Məclisinin II və III çağırış deputatı.

## Həyatı
Vaqif Səmədoğlu 1939-cu il iyunun 5-də Bakı şəhərində, məşhur Azərbaycan şairi Səməd Vurğunun ailəsində anadan olmuşdur. Əslən Qazax rayonunun Yuxarı Salahlı kəndinin Vəkilovlar soyundandır. Bülbül adına musiqi məktəbində, Üzeyir Hacıbəyov adına Azərbaycan Dövlət Konservatoriyasında təhsil almışdır. Azərbaycan Sovet Ensiklopediyası Baş redaksiyasında incəsənət redaksiyasının müdiri (1968–1971), "Oğuz eli" qəzetinin baş redaktoru (1992–1994) vəzifələrində çalışmışdır.

Çaykovski adına Moskva Konservatoriyasında ixtisas kursu keçib (1962–1963). Sonra Azərbaycan Dövlət Konservatoriyasında fortepiano üzrə ixtisas müəllimi (1963–1971). C. Cabbarlı adına "Azərbaycanfilm" kinostudiyasında kino-aktyor teatrının ədəbi hissə müdiri vəzifəsində (1982–1985) işləyib. Poeziya, teatr və dramaturgiya sahəsində də ciddi fəaliyyət göstərib. "Yeddi şeir" adlı ilk mətbu əsəri 1963-cü ildə "Azərbaycan" jurnalında dərc olunub. Bundan sonra dövri mətbuatda vaxtaşırı çıxış etmiş, "Oğuz eli" qəzetinin baş redaktoru vəzifəsində çalışmışdır (1992–1994).

Azərbaycanın Milli Məclisinə deputat seçilib (2000).

Vaqif Səmədoğlu 2015-ci il yanvarın 28-i Bakıda dünyasını dəyişib. 29 yanvarda Birinci Fəxri xiyabanda dəfn olunmuşdur.

## Xatirəsi
2019-cu ilin iyununda Qazax rayonunun "Fəxri qazaxlılar" parkında Vaqif Səmədoğlunun büstünün açılışı olub.

2019-cu ildə Vaqif Səmədoğlu Mərkəzinin sədri, şairin həyat yoldaşı, yazıçı və şərqşünas Nüşabə Babayeva-Vəkilovanın təşəbbüsü ilə Vaqif Səmədoğlu Mərkəzi və Vaqif Səmədoğlu medalı təsis olunub.

## Mükafatları
* Azərbaycan Respublikasının Xalq Şairi
* "Əməkdar İncəsənət Xadimi"
* "İstiqlal" ordeni
* "Şərəf" ordeni
* "Humay" mükafatı laureatıdır (1998).
* "Nəsimi" mükafatı (2014).

## Ailəsi
* Azərbaycanın xalq şairi Səməd Vurğunun oğludur.
* Əməkdar mədəniyyət işçisi Xavər Vəkilovanın oğludur.
* Azərbaycanın xalq yazıçısı Yusif Səmədoğlunun qardaşıdır.
* Əməkdar mədəniyyət işçisi Aybəniz Vəkilovanın qardaşıdır.
* Görkəmli ictimai-siyasi xadim, tarixçi alim, yazıçı, pedaqoq, Mehdixan Vəkilovun qardaşı oğludur.
* Səməd Vurğunun ev-muzeyinin direktoru, Fəlsəfə Doktoru Nüşabə Babayeva-Vəkilovanın həyat yoldaşı

## Əsərləri

### Kitabları
* Yoldan teleqramlar. 1968
* Günü baxtı
* Mən burdayam, ilahi. 1996
* Uzaq, yaşıl ada. 1996
* Gürzəçöl yazıları. 2016

### Dram əsərləri
* Bəxt üzüyü
* İntizar
* Uca dağ başında
* Lotereya
* Yayda qartopu oyunu,
* Yaşıl eynəkli adam,
* Generalın son əmri,
* Mamoy kişinin yuxuları

### Şeirləri

## Filmoqrafiya

## Həmçinin bax
* Vəkilovlar
* Səməd Vurğun
* Yusif Səmədoğlu

## İstinadlar
Rafiq Qəmbərov

**Rafiq (Rəfail) Əli oğlu Qəmbərov** () — Azərbaycan kinooperatoru və fotoqrafı, Azərbaycan Fotoqraflar Birliyinin sədri (1998–2007), Azərbaycan SSR əməkdar incəsənət xadimi (1987), SSRİ Dövlət Mükafatı laureatı (1981), Azərbaycan Respublikası Prezidentinin fərdi təqaüdçüsü (2018-ci ildən).

## Həyatı
Rafiq Əli oğlu Qəmbərov 31 dekabr 1947-ci ildə Qroznı şəhərində anadan olub. 1966–1971-ci illərdə Moskvada Ümumittifaq Dövlət Kinematoqrafiya İnstitutunun kinooperatorluq fakültəsində L. B. Kosmatovun emalatxanasında təhsil almışdır. Bir neçə il Rusiyada Samara kinoxronika studiyasında, sonralar "Azərbaycanfilm" kinostudiyasında bədii və sənədli filmlərin quruluşçu operatoru olmuşdur. Bir neçə filmdə fotoqraf-rəssam kimi də çıxış edir.

1998-ci ildə Azərbaycan Fotoqrafları Birliyini yaratmış və 2007-ci ilə qədər bu təşkilata rəhbərlik etmişdir.

1 avqust 2018-ci ildə Azərbaycan Respublikası Prezidentinin fərdi təqaüdünə layiq görülmüşdür.

## Filmoqrafiya
# Bakı haqqında 10 dəqiqə (film, 1970)
# Gecə söhbəti (film, 1971)
# Hörmətli alim yoldaşlar (film, 1971)
# "Müstəntiq və məntiq" (film, 1971)
# Vətəndaş sərnişinlər... (film, 1971)
# Nəriman Nərimanov (film, 1972)
# Sözsüz mahnı (film, 1972)
# Təki dam olsun... (film, 1972)
# Gilas ağacı (film, 1972)
# Bizim küçənin oğlanları (film, 1973)
# 1001-ci qastrol (film, 1974) (tammetrajlı bədii film)
# Vulkana doğru (film, 1977)
# Dantenin yubileyi (film, 1978)
# İçəri şəhər (film, 1978)
# Azərbaycanın palçıq vulkanları (film, 1979)
# Çovqan oyunu (film, 1979)
# İstintaq (film, 1979)
# Qəribə adam (film, 1979)
# Lahıc (film, 1979)
# "...Mən salim olum, cümlə cahan batsa da batsın..." (film, 1980)
# Bağlı qapı (film, 1981)
# Cəmşid Naxçıvanski (film, 1982)
# Fövqəladə hadisə (film, 1982)
# İstirahət gecəsi (film, 1982)
# Rəngli yuxu (film, 1982)
# Zərbə (film, 1983)
# Gethagetdə (film, 1983)
# Gümüşgöl əfsanəsi (film, 1984)
# Park (film, 1983)
# Xəbərdarlıq (film, 1985)
# Atası yandı (film, 1986)
# Burulğan (film, 1986)
# Ölsəm... bağışla (film, 1989)
# Özüm və zaman haqqında (film, 1991)
# Prima (film, 1994)
# Həm ziyarət, həm ticarət... (film, 1995)
# Kədərimiz... Vüqarımız...

## İstinadlar

## Mənbə
* Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 167.
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 814.

## Xarici keçidlər
* In Baku the exhibition of works of Shahin Huseynov has opened: "Usual day it has transformed into a holiday" 
* Azərbaycanın Fotoqrafçılar İttifaqının sədri Rafiq Qəmbərov: "Reza Deqatti dünya şöhrətli fotoqrafçıdır" 
* Свою "Волшебную страну" Рафик Гамбаров сначала продемонстрирует в Тбилиси
* Kadrarxası: "Kalyagin o məşhur ifadəni qışqıranda ağzından qan açıldı" — "İstintaq"ı Heydər Əliyev xilas edib
Elbrus Vahidov

**Elbrus Vahidov** () — qrim rəssamı, qrim ustası, aktyor, Azərbaycan Respublikasının əməkdar mədəniyyət işçisi (2000) və əməkdar incəsənət xadimi.

## Həyatı
Elbrus Əbdülvahid oğlu Vahidov 5 iyun 1951-ci ildə Ağdaşda anadan olub. Gənc yaşlarından "Azərbaycanfilm" kinostudiyasında işləməyə başlayıb. Qrim üzrə rəssam kimi ilk müstəqil işi "Tütək səsi" filmindən başlayıb. 40-a qədər filmdə qrim üzrə rəssam olub. Əməkdar incəsənət xadimidir.

Aktrisa Svetlana Vahidovanın qardaşıdır.

## Filmoqrafiya
# Yeddi oğul istərəm... (film, 1970)
# Mücrü (film, 1973)
# 1001-ci qastrol (film, 1974) (tammetrajlı bədii film)
# Tütək səsi (film, 1975)
# Firəngiz (film, 1975)
# Xoşbəxtlik qayğıları (film, 1976)
# Ad günü (film, 1977) (tammetrajlı bədii film)-qrim rəssamı
# Vulkana doğru (film, 1977)
# Dantenin yubileyi (film, 1978)
# İstintaq (film, 1979)
# Bizi bağışlayın (film, 1979)
# Onun bəlalı sevgisi (film, 1980)
# Bağlı qapı (film, 1981)
# Üzeyir ömrü (film, 1981)
# Park (film, 1983)
# Tənha narın nağılı (film, 1984)
# Bəyin oğurlanması (film, 1985)
# Qanlı zəmi (film, 1985)
# Şəhərli biçinçilər (film, 1986)
# Aşkarsızlıq şəraitində... (film, 1986)
# İşarəni dənizdən gözləyin (film, 1986)
# Özgə ömür (film, 1987)
# Araqarışdıran (film, 1987)
# Yaramaz (film, 1988)
# Ölsəm... bağışla (film, 1989)
# Qətldən yeddi gün sonra (film, 1991)
# Kənar adamlar (film, 1992)
# Laçın dəhlizi (film, 1993)
# Təhminə (film, 1993)
# Ac həriflər (film, 1993) (tammetrajlı film-tamaşa) (Aztv)-qrim ustası, aktyor: fesli adam
# Fəryad (film, 1993)
# Yük (film, 1995)
# Qayalarda qalan səs (film, 1995)
# Duel (film, 1995)
# Həm ziyarət, həm ticarət... (film, 1995)
# Bala-başa bəla! (film, 1995)
# Ağ dünya (film, 1995)
# Yarımştat (film, 1996)
# Oyun (film, 1996)
# Özgə vaxt (film, 1996)
# Dağıdılmış körpülər (film, 1996)
# Hər şey yaxşılığa doğru
# Bakı oğrusu
# Fatehlərin divanı
# Otel otağı (film, 1998)
# Vahimə (film, 1998)
# Nigarançılıq (film, 1998)
# Yaşıl eynəkli adam-2 (film, 1999)
# Salur Qazanın evi talandığı boy (film, 2001)
# Mən sənin dayınam (film, 2001)
# Yaşıl eynəkli adam-3 (film, 2002)
# Ovsunçu (film, 2002)
# Yumurta (film, 2003)
# Məhəllə (film, 2003)
# Dəvətnamə (film, 2003)
# Bir anın həqiqəti (film, 2003)
# Sonuncu şahid (film, 2004)
# Küçələrə su səpmişəm (film, 2004)
# Yalan (film, 2005)
# Girov (film, 2005)
# Əlvida, cənub şəhəri (film, 2006)
# Çalış, nəfəs alma (film, 2006)
# Cavid ömrü (film, 2007)
# Bəylik dərsi (film, 2007)
# Düyün (film, 2008)
# Qala (film, 2008)
# Yalançılar (film, 2008)
# Teatral həyat (film, 2009)
# Evləri göydələn yar (film, 2010)
# Tərsinə çevrilən dünya (film, 2011)
# Aktrisa (film, 2011) (tammetrajlı bədii film)-qrim rəssamı
# Sübhün səfiri (film, 2012)
# Çölçü (film, 2012)
# Dərvişin qeydləri (film, 2013)

## İstinadlar
Rəsmi Cəbrayılov

**Rəsmi Cəbrayılov** () — aktyor.

## Həyatı
Milliyətcə ləzgi olan Rəsmi Cəbrayılov 1932-ci il dekabrın 8-də Rusiyanın Dağıstan respublikasının Qasımkənd rayonunda anadan olub. Rusiyanın Mayakovski adına Moskva Akademik Teatrında çalışır. Azərbaycan kinosunda "1001-ci qastrol", "De ki, məni sevirsən!", "İşgüzar səfər", "Nizami", "Bəyin oğurlanması", "Alman klinikasına şəxsi səfər" "Ölsəm… bağışla" filmlərində maraqlı obrazlar yaradıb.

Aktyor 22 yanvar 2022-ci ildə 89 yaşında vəfat etmişdir.

## Filmoqrafiya
# 1001-ci qastrol (film, 1974) (tammetrajlı bədii film)
# De ki, məni sevirsən! (film, 1977)
# İşgüzar səfər (film, 1982)
# Nizami (film, 1982)
# Bəyin oğurlanması (film, 1985)
# Alman klinikasına şəxsi səfər (film, 1988) (tammetrajlı bədii film)-rol: Burantikov
# Ölsəm... bağışla (film, 1989)

## İstinadlar

## Xarici keçidlər
* Rusiyalı ulduzlar Bakı səhnəsində
İnarə Quliyeva

**İnarə Quliyeva** () — Rusiyanın tanınmış teatr və kino  aktrisası, Rusiyanın Əməkdar Artisti (1994).

## Həyatı
İnarə Aleksnadrovna Quliyeva 1950-ci il yanvarın 4-də Moskvada anadan olub. Atası azərbaycanlı, anası rus idi. Atası Bakıda yaşayıb, zabit kimi fəaliyyət göstərib. Bakıda xeyli qohumları olsa da, babası ilə nənəsi boşandıqdan sonra aktrisanın azərbaycanlı qohumları ilə əlaqəsi kəsilmişdir. 1972-ci ildə Rus teatr incəsənət akademiyasını (GİTİS) bitirib. 1994-cü ildən Rusiyanın əməkdar artistidir.

İnara Quliyeva Moskva Operetta teatrının solisti olub. 1978-ci ildə "müsiqili teatr rejissoru” ixtisasını alan İ.Quliyeva bu gün rus telekanallarında bir sıra məşhur verilişlərin müəllifidir. İnarə Quliyeva çoxlu sayda musiqili teatr tamaşalarının quruluşunu verib.

O, bir sıra bədii filimlərdə çəkilib. Sovet İttifaqında populyar film olan "Dövlət sərhəddi”, "Sönən ulduzların işığı” kimi filmlərdə yaddaqalan obrazlar yaradıb.

Azərbaycanın bir neçə bədii filmlərindən rol alıb. İlk dəfə onu Azərbaycana filmə çəkilməyə yaxın dostu Oqtay Mirqasımov dəvət etmişdir. Rejissor onu Rəşid Behbudov haqqında ekranlaşdırdığı “1001-ci qastrol” filmində İradə roluna çəkilməyə dəvət edib. İnarə Quliyeva "Qayınana”da Afət rolunda, və "Alma almaya bənzər” filmində müəllimə rolu ilə tamaşaçıların yaddaşında qalıb.

İnarə Quliyeva operetta tamaşalarında çoxsaylı rollar oynayıb. Sonuncu quruluş verdiyi operetta Ştrausun "Qaraçı baron” klassik operettasıdır. Hazırda teatr məktəbində həm də dərs deyir.

Rusiya televiziyasında bir sıra musiqili verilişlərin müəllifidir. Hazırda ölkənin müxtəlif teatrlarında rejissorluqla məşğuldur və hal-hazırda Moskva Operetta teatrında fəaliyyətini uğurla davam etdirir.

Opera artisti Vitali Mişle ilə evlidir.

## Filmoqrafiya
# Gün hələ qabaqdadır (film 1970) Nataşa 
# 1001-ci qastrol (film, 1974)(tammetrajlı bədii film) - İradə
# Alma almaya bənzər (film, 1975)(tammetrajlı bədii film)-rol: Aişə
# Dədə Qorqud (film, 1975) - Selcan 
# Qraf Lüksemburq (film-tamaşa 1975) Nini 
# Qızlar qalmaqalı (film-tamaşa 1975) Lukerya 
# Günlərin bir günü... (film, 1976) Sənubər 
# Yeddi qaçırılan bəylər (film 1976) Malikə Usmanova
# Şir evdən getdi (film, 1977) Kenquru 
# Espanyola və ya Lope de Veqadan işarə... (film-tamaşa 1977)
# Fənd (film, 1978)
# Qayınana (film, 1978) - Afət / Zərifə 
# Medallara aparan yol (film 1980) Sveta Sergeyeva 
# Dövlət sərhədi (Şərq hüdudları, 3-cü film) (film 1982) Olqa 
# Operetta bayramı (film-tamaşa 1982) Eva
# Kəndimin insanları (film 1983) Xaltac
# Min birinci söz (sənədli film, 1997)

## İstinadlar

## Mənbə
* İnarə Quliyeva
* http://modern.az/articles/10252/1 “Qaynana”ya qan udduran Afət: "Damarlarımda 4 xalqın qanı axır"

## Xarici keçidlər
* İzlə
Liya Eliava

**Liya Eliava** () - aktrisa.

## Həyatı
Liya Eliava 28 may 1934-cü ildə Tbilisidə anadan olub. 1955-ci ildə Rusiya Teatr İncəsənət Akademiyasını bitirib. Daha sonra Kote Marcanişvili adına Tbilisi Akademik Teatrında işləməyə başlayıb. Oradan da Şota Rustaveli adına Gürcüstan Dövlət Akademik Teatrına keçmişdir.

## Filmoqrafiya
# Dəli Kür (film, 1969)
# 1001-ci qastrol (film, 1974) (tammetrajlı bədii film)
# Tütək səsi (film, 1975)

## Aldığı adlar və mükafatlar
Gürcüstan SSR-in Xalq Artisti

## Mənbə
* Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 511.
Rafiq Əzimov

**Rafiq Əliəşrəf oğlu Əzimov** () — Azərbaycan teatr və kino aktyoru, Azərbaycan Respublikasının xalq artisti (2000), "Şöhrət" ordenli (2018).

## Həyatı
Rafiq Əzimov 6 fevral 1938-ci ildə Bakıda anadan olub. 1964-cü ildə ailə həyatı qurub.

10 sentyabr 1962-ci ildə Azərbaycan Akademik Milli Dram Teatrının truppasına qəbul olunub. O, dövrdən fasiləsiz olaraq bu teatrın səhnəsində çalışır.

Azərbaycan Dövlət Televiziyasında hazırlanan "Dibdat bəy" (Dibdat bəy), "Göz həkimi" (İvanov), "Ordan-burdan" (İsmayıl) teletamaşalarında oynayıb.

Prezident təqaüdçüsüdür.

2013-cü ildə rejissor Sənan Sultanovun quruluşunda Azərbaycan Televiziyasında Rafiq Əzimovun həyat və yaradıcılığına həsr olunmuş "Sənət sevgisi" filmi çəkilmişdir.

## Təltif və mükafatları
* "Azərbaycan SSR əməkdar artisti" fəxri adı — 1 dekabr 1982
* "Azərbaycan Respublikasının xalq artisti" fəxri adı — 28 oktyabr 2000
* Cəfər Cabbarlı mükafatı — 2010
* "Sənətkar" medalı
* "Şöhrət" ordeni — 2 fevral 2018
* Azərbaycan Respublikası Prezidentinin fərdi təqaüdü — 1 aprel 2005
* Azərbaycan Respublikası Prezidentinin III dərəcəli mükafatı — 26 iyul 2002

## Teatr səhnəsindəki rolları

## Filmoqrafiya

### Aktyor kimi

### Səsləndirdiyi filmlər

## İstinadlar

## Mənbə
* Təranə. "Yeddi oğuldan biri" //Odlar yurdu.- London, 2009, aprel.- səh. 16.
* "Rafiq Əzimov: "Həyatımın ən çətin illəri idi": [Xalq artisti ilə müsahibə] /müsahibəni apardı Xəyalə Rəis //Kaspi.- 2015.- 8 may.- S.12.
* Əzimov, R. Sənətin tavanı yoxdur…: Rafiq Əzimov: "Bu yaşımda hələ də öyrənirəm": [Xalq artisti ilə müsahibə] /müsahibəni apardı Ulduzə Qaraqızı //Ekspress.- 2015.- 3 iyul.- S. 15.

## Xarici keçidlər
* Mədəniyyət yazarı Vasif Ayanın "Şəxsi əşyalar" adlı müəllif layihəsinin qonağı xalq artisti Rafiq Əzimovdur, YouTube
* Rafiq Əzimov
* "Stullar" tamaşası təqdim olundu
* Xalq artisti Rafiq Əzimovun doğum günüdür
Mayak Kərimov

**Mayak Kərimov** ()— Azərbaycanlı aktyor.

## Həyatı
Mayak Kərimov 30 noyabr 1944-cü ildə anadan olmuşdur. 1967-ci ildən "Azərbaycanfilm" kinostudiyasının istehsal etdiyi filmlərdə əsasən epizodik rollarda çəkilmişdir. 1970-ci ildə Azərbaycan Dövlət İncəsənət İnstitutunun "Aktyorluq" fakültəsini bitirmişdir. Onu 60-a qədər filmdə görmək olar.

4 noyabr 2011-ci ildə vəfat etmişdir.

## Filmoqrafiya
# 1001-ci qastrol (film, 1974) (tammetrajlı bədii film)
# 777 №-li iş (film, 1992) (tammetrajlı bədii film)
# 777 №-li müəssisədə (film, 1988) (qısametrajlı bədii süjet-Mozalan № 129)
# Alman klinikasına şəxsi səfər (film, 1988) (tammetrajlı bədii film)-rol: əks-inqilabçı təşkilat üzvü
# Anın quruluşu (film, 1980) (tammetrajlı bədii film)-rol: Ədhəmin dostu
# Anlamaq istəyirəm (film, 1980)-rol: elmi işçi
# Bəyin oğurlanması (film, 1985)
# Bir nömrəli... (film, 1980)
# Bircəciyim (film, 1986)
# Birisigün, gecəyarısı... (film, 1981)
# Dad (film, 1984)
# Dədə Qorqud (film, 1975)
# Doğma sahillər (film, 1989)
# Dolu (film, 2012)
# Əlavə iz (film, 1981)
# Əzablı yollar (film, 1982)
# Evlənmək istəyirəm (film, 1983)
# Gümüşü furqon (film, 1982)
# "Hacı Mail" nağılı... (film, 2005)
# Həmyerli (film, 1989)
# Həyat bizi sınayır (film, 1972)
# Xəbərdarlıq (film, 1985)
# Xoşbəxtlik qayğıları (film, 1976)
# İşarəni dənizdən gözləyin (film, 1986)
# İşgüzar səfər (film, 1982)
# Kölgədə 40 dərəcə isti (film, 1988)
# Küləyapardı (film, 1986)
# Qatır Məmməd (film, 1974)
# Qayınana (film, 1978)
# Qəm pəncərəsi (film, 1986)
# Qətl günü (film, 1990)
# Qəzəlxan (film, 1991)
# Mastika (film, 1986)
# Məhəbbətin familiyası (film, 1977)
# Mənim ağ şəhərim (film, 1993)
# Musiqili sınaq (film, 1982)
# Nəsimi (film, 1973)
# Nizami (film, 1982)
# O qızı tapın (film, 1970)
# Orijinal üsul (film, 1983)
# Özgə ömür (film, 1987)
# Papaq (film, 2007)
# Pəncərə (film, 1991)
# Sizi dünyalar qədər sevirdim (film, 1985)
# Sübut (film, 1982)
# Şir evdən getdi (film, 1977)
# Təhminə (film, 1993)
# Tənha narın nağılı (film, 1984)
# Torpaq. Dəniz. Od. Səma (film, 1967)
# Üfüqü ötənlər (film, 2011)
# Üzeyir ömrü (film, 1981)
# Yarımçıq qalmış mahnı (film, 1979)
# Yay gününün xəzan yarpaqları (film, 1986)
# Yeganə çıxış yolu (film, 1980)
# Yol əhvalatı (film, 1980)
# Zirzəmi (film, 1990)

## İstinadlar
Telman Adıgözəlov

**Telman Abbasqulu oğlu Adıgözəlov** () — Azərbaycan televiziya, teatr və kino aktyoru, aparıcı, Azərbaycan Respublikasının xalq artisti (2006).

## Həyatı
Telman Adıgözəlov 1953-cü il iyulun 17-də Balakən şəhərində anadan olmuşdur. Əslən ordubadlıdır. O, hələ orta məktəbdə oxuyarkən aktyorluq kurslarında iştirak etmişdir. 1975-ci ildə Azərbaycan Dövlət İncəsənət İnstitutunun dram və kino aktyorluğu fakültəsini bitirmişdir. 1980-ci ildən Akademik Milli Dram Teatrında fəaliyyətə başlayan aktyor, teatr səhnəsində maraqlı obrazlar yaratmışdır. Bunlardan C. Məmmədquluzadə "Dəli yığıncağı" Zəncirvuran, İ.Əfəndiyev "Xurşidbanu Natəvan" Daşdəmir, "Mahnı dağlarda qaldı" Rəhman, Şekspir "Maqbet" Flins, M. İbrahimov "Közərən ocaqlar" Xanəhməd, H.Cavid "İblis" Şeypurçu, S.Vurğun "Vaqif" Təlxək, S.Rəhman "Nişanlı qız" çeşməkli kişi, E.Baxış "Qədr gecəsi" Oyunbaz, Elçin "Ah Paris…Paris!.." Əhməd, "Mənim sevimli dəlim" Professor, R.Novruz "Hələ "sevirəm" deməmişdilər"də Qumarbaz obrazlarını göstərmək olar.

İstedadlı aktyor Dövlət televiziyasında hazırlanmış "Yaşıl eynəkli adam", "Ordan-burdan", "Qonşular", "Azərbaycanfilm" kinostudiyasında istehsal olunmuş "Nəsimi", "Üzü küləyə", "Xatirələr sahili" kimi filmlərdə xarakterik rollar oynamışdır.

Telman Adıgözəlov 15 aprel 2010-cu ildə 56 yaşında ürək çatışmazlığında vəfat edib. Fatmayıdakı kənd qəbiristanlığında torpağa tapşırılıb.

Bir qızı və bir oğlu var.

## Təltif və mükafatları
* "Azərbaycan Respublikasının əməkdar artisti" fəxri adı — 28 oktyabr 2000
* "Azərbaycan Respublikasının xalq artisti" fəxri adı — 16 may 2006
* "Qızıl Dərviş" mükafatı — 1999
* "Əmək veteranı" medalı

## Filmoqrafiya
* 1001-ci qastrol (film, 1974) (tammetrajlı bədii film)
* 777 №-li iş (film, 1992) (tammetrajlı bədii film)
* Anlamaq istəyirəm (film, 1980) (ikiseriyalı bədii film)-rol: Camal, dublyaj: Camal
* Arşınmalçı (film, 1985)
* Bakı oğrusu
* Bir nömrəli… (film, 1980)
* Çətirimiz buludlardır (film, 1976)
* Diplomlu mütəxəssis (film, 1974)
* Dörd bazar günü (film, 1975)
* Evləri göydələn yar (film, 2010)
* Evləri köndələn yar (film, 1982)
* Ənvər Həsənov. Yeddi oğuldan biri (film, 2007)
* Xatirələr sahili (film, 1972)
* Günaydın, mələyim! (film, 2008)
* İmtahan (film, 1982)
* Kölgədə 40 dərəcə isti (film, 1988)
* Ordan-burdan (film, 1987)
* QAZ (film, 2005)
* Qırmızı qatar (film, 1993)
* Qurama (film, 1995)
* Məşədi İbad-94 (film, 2005)
* Mühazirə (film, 1986)
* Nəsimi (film, 1973)
* Nigarançılıq (film, 1998)
* Sürpriz (film, 1977)
* Yarımştat (film, 1996)
* Yaşıl eynəkli adam (film, 1987)
* Yol əhvalatı (film, 1980)

## İstinadlar

## Mənbə
* Telman Adıgözəlov
* "Kinoaktyor studiyasının fəaliyyəti (1966–1974)". Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 169.

## Xarici keçidlər
* Telman Adıgözəlov 24 saat əvvəl
* Səda — Telman Adıgözəlovun vəfatından 6 il ötür (15.04.2016)
Eldar Əliyev (aktyor)

**Eldar Həsən oğlu Əliyev**— Azərbaycan teatr və kino aktyoru, Səməd Vurğun adına Rus Dram Teatrının rejissoru.

## Həyatı
Eldar Həsən oğlu Əliyev 1936-cı ildə anadan olub. Rus dili və Ədəbiyyatı Pedaqoji İnstitutunu və İncəsənət İnstitutunu bitirib. İlk vaxtlar Səməd Vurğun adına Rus Dram Teatrında rejissor işləyib, sonralar Musiqili Kоmediya Teatrında və Leninqrad Dövlət Musiqili Komediya Teatrında tamaşalar hazırlayıb. “Azərbaycanfilm”də çəkilən filmlərdə və Rusiyada istehsalı olan “Azadlıq şirin sözdür” filmində rəngarəng obrazlar yaradıb. Eldar Əliyev 1984-cü il fevralın 27-də vəfat edib.

## Xatirəsi
Eldar Əliyev haqqında "Xoşbəxtliyim" sənədli filmi çəkilmişdir.

## Filmoqrafiya
# 1001-ci qastrol (film, 1974)(tammetrajlı bədii film)
# Dəli Kür (film, 1969)
# Gümüşü furqon (film, 1982)
# Qız qalası əfsanəsi (film, 1978)
# Mən ki gözəl deyildim (film, 1968)
# Papaq (film, 2007)
# Sən niyə susursan? (film, 1966)
# Toral və Zəri (film, 1979)
# Yenilməz batalyon (film, 1965)

## İstinadlar

## Xarici keçidlər
* İzlə
Ramiz Məmmədov (aktyor)

**Ramiz Məmmədov** () — Azərbaycan aktyoru, Azərbaycan Respublikasının xalq artisti (2013).

## Həyatı
Ramiz Məmmədov 26 sentyabr 1951-ci ildə anadan olub. 1975-ci ildə İncəsənət İnstitutunun tələbəsi olan R. Məmmədov Musiqili Komediya Teatrına dəvət alır, elə ilk günlərdən özünün fitri istedadı, özünə məxsus oyun tərzi ilə kollektivdə nəzərini cəlb edir, ilk rolları ilə tamaşaçıların get-gedə böyük rəğbətini qazanır.

"Qaynana"da Əli, "Gurultulu məhəbbət"də Həsən, "Gözün aydın"da Qəhrəman, "Boşanaq evlənərik"də Ağacan, "O olmasın, bu olsun"da Rza bəy, Hambal, "Bəbirlinin kələkləri"ndə Bəbirli və başqa obrazların yaradıcısı kimi çıxış edən R. Məmmədov musiqili komediya janrının mahir ifaçısı olduğunu təsdiq edir. Zəhmətsevərliyi, təşəbbüskarlığı, sənətə böyük məhəbbəti və bənzərsiz oyun tərzi ilə seçilən aktyor bu yolu uzun müddət davam etdirərək öncül sənətkarlar sırasına çıxır.

Televiziyanın "Səhər görüşləri"ndə, "Yumoristik novellalar", "Komediyalar aləminə səyahət" verlişlərində, "Yaşıl eynəkli adam", "Zümrüd quşu", "Qaynana əməliyatı", "Get gətir", "Əzəlim qözəlim", "Mənim dayım" tamaşalarında müxtəlif rollar oynayan aktyor daha çox populyarlıq qazanır.

R. Məmmədov teatra sədaqətlə bağlanan, onun qayğılarına fədakarlıqla xidmət göstərən bir insandır. Onun 1988-ci ildən 1996-cı ilədək teatrın böhranlı vəziyyətində ağır repertuar yükünü çiyinlərində daşıması dediklərimizə sübutdur.

28 oktyabr 2000-ci ildə "Azərbaycan Respublikasının əməkdar artisti", 25 iyun 2013-cü ildə "Azərbaycan Respublikasının xalq artisti" fəxri adlarına layiq görülmüşdür.

R. Məmmədov indi yaradıcılığının çiçəklənmə və inkişaf dövrünü yaşayır. 9 may 2012-ci ildə, 30 aprel 2014-cü ildə, 6 may 2015-ci ildə və 6 may 2016-cı ildə Prezident Mükafatına layiq görülmüşdür.

Ramiz Məmmədov 21 mart 2021-ci ildə 69 yaşında xərçəng xəstəliyindən vəfat etmişdir.

## Filmoqrafiya
* 1001-ci qastrol (film, 1974)
* 777 №-li iş (film, 1992) (tammetrajlı bədii film)
* Alma almaya bənzər (film, 1975) (tammetrajlı bədii film)-rol: satıcı
* Anlamaq istəyirəm (film, 1980)-rol: ofisiant
* Biz qayıdacağıq (film, 2007)
* Biz qayıdacağıq (veriliş, 2007) (II)
* Dələduzlar (film, 2014)
* Dəvətnamə (film, 1989)
* Güllələnmə təxirə salınır!... (film, 2002)
* "Qayınana" əməliyyatı (film, 1999)
* Qorxma, mən səninləyəm
* Mən sənin dayınam (film, 2001)
* Təlatüm (film, 2006)
* Yalan (film, 2005)
* Yaşıl eynəkli adam (film, 1987)
* Yaşıl eynəkli adam-2 (film, 1999)
* Yol əhvalatı (film, 1980)
* Yol yoldaşları (film, 2003)

## İstinadlar

## Mənbə
* Ramiz Məmmədov
Şamil Süleymanlı

**Şamil Kamran oğlu** **Süleymanlı** () — Azərbaycan kino aktyoru, televiziya aparıcısı, Azərbaycanın xalq artisti (2016), Azərbaycan Respublikası Prezidentinin fərdi təqaüdçüsü (2023-cü ildən).

## Həyatı
Şamil Süleymanov 1955-ci il may ayının 11-də Bakıda anadan olub. M. A. Əliyev adına Azərbaycan Dövlət İncəsənət İnstitutunu bitirib. "Azərbaycanfilm" kinostudiyasında işləyərək bir çox filmlərdə çəkilib.

29 iyul 2016-cı ildə Azərbaycan kinematoqrafiyasının inkişafında xidmətlərinə görə Azərbaycanın xalq artisti fəxri adına layiq görülmüşdür.

6 may 2023-cü ildə Azərbaycan mədəniyyətinin inkişafında xidmətlərinə görə Azərbaycan Respublikası Prezidentinin fərdi təqaüdünə layiq görülmüşdür.

## Filmoqrafiya
# Baladadaşın ilk məhəbbəti (1974) – Baladadaş
# Tütək səsi (film, 1975)- Cümrü
# Bağçada rahat yer (1978)- Qəzənfər
# Diplom işi (film, 1979)- (Mahmud)
# Axtaran tapar (film, 1980)
# Anlamaq istəyirəm (film, 1980) (ikiseriyalı bədii film)-rol: işıqforu təmir edən
# Qızıl uçurum (film, 1980)
# Babamızın babasının babası (film, 1981) – Əziz
# Üzeyir ömrü (film, 1981) — Fərəcov
# Evlənmək istəyirəm (film, 1983) – Şamil
# 100 (film, 1985) (qısametrajlı bədii süjet — Mozalan № 100)
# Bəyin oğurlanması (film, 1985) – Həsən
# Tələ (film, 1990)
# 777 №-li iş (film, 1992) (tammetrajlı bədii film)
# Etiraf (film, 1992) – Adil
# Yuxu (film, 2001)- Alverçi
# Salur Qazanın evi talandığı boy (film, 2001)
# Ərazi (film, 2005)
# Əlvida, cənub şəhəri (film, 2006)
# Qızlar (film, 2007)
# Günaydın, mələyim! (film, 2008)
# Ölüm növbəsi (film, 2009)
# Əlavə təsir (film, 2010)
# Qardaşımdan yaxşısı yox idi (film, 2010)
# Çölçü (film, 2012)
# Dolu (film, 2012)
# Sübhün səfiri (film, 2012)
# Tabutçunun yelləncəyi (film, 2012)
# Mahmud və Məryəm (film, 2013)
# Ləkə (teleserial, 2013)
# Axınla aşağı (film, 2014)
# Peşmançılıq (film, 2014)
# Ay brilliant (film, 2015)
# Bağışla, gələ bilmədim (film, 2015)
# Fədakar (film, 2015)
# Görüş (film, 2015)
# Yarımçıq xatirələr (film, 2015)
# Hədiyyə (film, 2016)
# Onun atası (film, 2016)
# Qaragöz (film, 2018)
# Məni izləyən müəmma (film, 2019)
# Mələklərin qurtuluşu (film, 2019)
# Olimpia (film, 2021)
# Körpünün o tayı (2023)
# Vətəndaş A

## İstinadlar
Ziyafət Abbasov

**Ziyafət Abbasov** (1 oktyabr 1935, Bakı, Azərbaycan SSR) — rejissor, ssenari müəllifi, baş redaktor, təcrübəçi rejissor, film direktoru, prodüser, Azərbaycan Respublikasının əməkdar incəsənət xadimi (1991).

## Həyatı

1 oktyabr 1935-ci ildə Bakıda anadan olub. 1963-1968-ci illərdə M.A.Əliyev adına Azərbaycan Dövlət İncəsənət İnstitutunun rejissorluq fakültəsində təhsil alıb. 1968-1974-cü illərdə Azərbaycan Dövlət Televiziya və Radio şirkətində, 1974-cü ildən "Azərbaycanfilm" kinostudiyasında rejissor işləyib. Əməkdar İncəsənət xadimidir. "Mozalan" kinojurnalı üçün 34 bədii və sənədli süjet çəkmişdir.

Ziyafət Abbasov bir müddət "Azərbaycanfilm" kinostudiyasının nəzdində fəaliyyət göstərən kinoaktyor teatr studiyasının bədii rəhbəri olmuşdur.

Z. Abbasov 1994-cü ildə kinostudiyaya direktor əvəzi təyin olunmuş, 1994-2001-ci illərdə “Azərbaycanfilm”in direktoru vəzifəsində çalışmışdır.

## Filmoqrafiya

## İstinadlar

## Mənbə
* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 370-371.
Eldəniz Quliyev

**Quliyev Eldəniz Cümşüd oğlu** — Azərbaycanlı ssenarist və kinodramaturq.

## Həyatı
Eldəniz Quliyev 20 aprel 1952-ci ildə Lənkəranda anadan olub. Azərbaycan Dövlət İncəsənət İnstitutunu bitirdikdən sonra (1974), Moskvada Ali rejissorluq və ssenaristlər kursunun ssenari bölməsində təhsil alıb (A. Tarkovski, V. Yejov və O. İoselianinin yaradıcılıq emalatxanası, 1979–1981).

"Mosfilm", M.Qorki adına kinostudiyalarda, Ostankino Televiziya Mərkəzində təcrübə keçib. "Azərbaycanfilm" kinostudiyasında redaktor, redaksiya kollegiyasının, bədii şurasının, dövlət film qəbulu komissiyasının üzvü (1981–1987), "Debüt" studiyasının baş redaktoru (1987–1992), "Azərkinovideo" İstehsalat birliyinin baş redaktoru (1993–1996), ABA televiziya şirkətinin baş redaktoru (1999) vəzifələrində işləyib.

2006-cı ildə Beynəlxalq Sülh Federasiyası tərəfindən "Sülh səfiri" fəxri adına layiq görülüb.

Rus və Azərbaycan dilində nəşr edilən "Ziyalı-İntelligensiya" qəzetinin təsisçisidir. Hazırda Azərbaycan Ziyalı Hərəkatının sədridir. "Üçatılan", "Tilsimli dairə", "Təpəgöz" (Rolşa Respublikasında tamaşaya qoyulub), "Mürşüd kişi niyə susur?", "İstək" və s. dram əsərləri Azərbaycan teatrlarında tamaşaya qoyulub. "Ağ yuxu" hekayələr toplusu (1985), "Kölgəsiz adam" hekayə və povestlər kitabı (1998), "Rasim Balayev" (1999) kitabı nəşr olunub.

## Siyasi fəaliyyəti
1995-ci il parlament seçkilərində Eldəniz Quliyev Azərbaycan Milli Dövlətçilik Partiyasının poporsional seçki üzrə vahid namizədlər siyahısında 9-cu sırada olmuşdur. AMDP proporsional seçkilərdə ümumi səslərin 1.20%-ni toplayaraq 8%-lik səs həddini keçə bilməmiş, Eldəniz Quliyev isə deputat seçilə bilməmişdir.

## Filmoqrafiya
# 777 №-li iş (film, 1992) (tammetrajlı bədii film)
# Abşeronda subtropik bitkilər (film, 1991) (qısametrajlı sənədli film)
# Afroditanın qolları (film, 1987) (qısametrajlı bədii film)
# Belə bir kənd var (film, 1981)
# Bəxtəvər (film, 1990)
# Bircəciyim (film, 1986) - Redaktor
# Biz deməkdən yorulduq... (film, 1991)
# Cansıxıcı əhvalat (film, 1988)
# Cin mikrorayonda (film, 1985)
# Dəvətnamə (film, 1989)
# Dəyirman öz işindədir... (film, 1990)
# Gəlinlərin qiyamı (film, 1985) (tərcüməçi)
# Gözbağlıcı (film, 1986)
# Günah (film, 1989)
# Güzgü (film, 1990)(II)
# Haray (film, 1993)
# Kölgədə 40 dərəcə isti (film, 1988)
# Lal (film, 1992)
# Növbənöv... (film, 1988)
# Parlament (film, 1996)
# Pirverdinin xoruzu (film, 1987)
# Qanlı zəmi (film, 1985)
# Qara qızılın qara üzü (film, 1990)
# Qoca əsgər (film, 1993)
# Quq-qulu-qu (film, 1992)
# Sehrli ləçək (film, 1983)
# Son tamaşa (film, 1989)
# Süd dişinin ağrısı (film, 1987)
# Təbəssüm (film, 1992)
# Yaşa, qızıl balıq (film, 1988)
# "Yapon" və yaponiyalı (film, 1990)

## İstinadlar

## Həmçinin bax

## Xarici keçidlər
* Eldəniz Quliyev: "Vahid Mustafayev rejissordursa, mən də Roma papasının xalası oğluyam" MÜSAHİBƏ
Səməndər Rzayev

**Səməndər Mənsim oğlu Rzayev** () — Azərbaycan teatr və kino aktyoru, qiraət ustası, Azərbaycan SSR əməkdar artisti (1974), Azərbaycan SSR dövlət mükafatı laureatı (1980).

## Həyatı
Səməndər Rzayev 2 yanvar 1945-ci ildə Ağsuda anadan olub. O, Ağsu rayonundakı dram dərnəyində fəaliyyət göstərib. 1964-1968-ci illərdə Mirzağa Əliyev adına Azərbaycan Dövlət Teatr İnstitutunun dram və kino aktyorluğu fakültəsində təhsil alıb. Onun sənət müəllimləri Rza Təhmasib, Mehdi Məmmədov, Adil İsgəndərov olublar. 1968-ci ildə, institutun son kursunda oxuyarkən Azərbaycan Dövlət Akademik Milli Dram Teatrının truppasına baş rejissor Tofiq Kazımovun dəvəti ilə qəbul edilib. Onun ilk rolu Uilyam Şekspirin "Hamlet" faciəsinin tamaşasında Horatsio olub.

Aktyor Rəşid Səməndər və teatrşünas Rübabə Rzayevaın atasıdır.

Aktyor 27 mart 1986-cı ildə Bakı şəhərində vəfat edib. Yasamal qəbiristanlığında dəfn olunub.

## Mükafatları
* "Azərbaycan SSR əməkdar artisti" fəxri adı – 1 iyun 1974
* Azərbaycan SSR dövlət mükafatı – 1980

## Filmoqrafiya

## İstinadlar

## Mənbə
* Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 53.
* Hüseynov, F. "Bu kino ki var…": Unudulmaz aktyor Səməndər Rzayevin xatirəsi yad edildi: [Dövlət Film Fondunda] //Mədəniyyət. — 2015.- 6 mart.- S.5.
* Kazımzadə, A. Kral Aktyor: [Əməkdar artist Səməndər Rzayev haqqında] //Kaspi.- 2015.- 14–16 mart.- S.14.

## Xarici keçidlər
* "Bu başlıq atamın ruhuna ən böyük həqarətdir"-Səməndər Rzayevin qızı DANIŞDI
Ramiz Əzizbəyli

**Ramiz Əzizbəyli** () — Azərbaycan kino rejissoru aktyor və Azərbaycanın xalq artisti (2008), professor, Azərbaycan Dövlət Mədəniyyət və İncəsənət Universitetinin estrada və musiqili teatr rejissorluğu kafedrasının müdiri, "Şöhrət" ordeni (2018), "Hacı Zeynalabdin Tağıyev" və "Qızıl Buta" mükafatları laureatı.

## Həyatı
Ramiz Əzizbəyli 20 iyul 1948-ci ildə Bakı şəhərində anadan olub. M. A. Əliyev adına ADİİ-nun mədəni-maarif fakültəsini bitirib. Aktyor, rejissor. "Azərbaycanfilm" kinostudiyasında işləyir. Respublikanın xalq artistidir. 1987-ci ildə "Debüt" studiyasında çəkdiyi "Pirverdinin xoruzu" qısametrajlı bədii filmi ilə o, rejissorluq fəaliyyətinə başlayıb. Film bir neçə Beynəlxalq kinofestivalda müvəffəqiyyətlə iştirak edib, Kiyev şəhərində keçirilən Ümumittifaq festivalda isə rejissor debütünə görə mükafata layiq görülüb. 1991-ci ildə isə "Bəxt üzüyü" tammetrajlı bədii filmini çəkib. Film kinoteatrlarda nümayiş olunan ən baxımlı kassa filmi və yeni tariximizdə çəkilən ilk ən gəlirli kino işi kimi yadda qalıb. Film Daşkənddə keçirilən Asiya və Latın Amerikası ölkələrinin kinofestivalında xüsusi diploma layiq görülüb. Rejissoru olduğu "Yalan" bədii filmi isə Qarabağ probleminə, onun törətdiyi faciələrə həsr edilib.

Azərbaycan kino sənətinin inkişafındakı xidmətlərinə görə 18 dekabr 2000-ci ildə Azərbaycanın əməkdar artisti, 1 avqust 2008-ci ildə isə Azərbaycanın xalq artisti fəxri adlarına layiq görülmüşdür. 1 avqust 2018-ci ildə "Şöhrət" ordeni ilə təltif olunmuşdur.

## Ölümü
Xalq artisti üç dəfə insult keçirmişdi. O, uzun müddətdir ki, yüksək qan təzyiqi və şəkərdən əziyyət çəkirdi. Onun bir ayağındakı barmaqları amputasiya edilmişdi. Bir müddət əvvəl sənətkar Zığ qəsəbəsində yerləşən koronavirus xəstələrinin müalicə aldığı modul tipli hospitala yerləşdirilmişdi. Onun infarkt keçirdiyi açıqlanmışdı. Ramiz Əzizbəyli 9 iyun 2021-ci ildə uzun sürən xəstəlikdən sonra vəfat etmişdir. Sənətkar Ümumşəhər qəbiristanlığınida  dəfn edilib.

## Filmoqrafiya

## İstinadlar

## Xarici keçidlər
* Ramiz Əzizbəylinin bioqrafiyası – www.adam.az 
* Xalq artisti: "Yazılanlar yalandır, dövlət mənə nə lazımdırsa hamısını edir"